**projektas**

**reg. Nr. T-97**

**2.16. darbotvarkės klausimas**

**Pasvalio rajono savivaldybės taryba**

**Sprendimas**

**DĖL pasvalio rajono savivaldybės tarybos 2015 m. vasario 19 d. sprendimo nr. t1-22 „DĖL PASVALIO RAJONO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS APRAŠO PATVIRTINIMO“ pakeitimo**

2021 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Pasvalio rajono savivaldybės taryba nusprendžia

pakeisti Pasvalio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Pasvalio rajono savivaldybės tarybos 2015 m. vasario 19 d. sprendimu Nr. T1-22 „Dėl Pasvalio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (Pasvalio rajono savivaldybės tarybos 2020 m. spalio 28 d. sprendimo Nr. T1-204 redakcija) (toliau – Aprašas):

1. Pakeisti Aprašo 6 punktą ir jį išdėstyti taip:

„6. Sprendimą dėl Savivaldybės turto perdavimo panaudos pagrindais priima Savivaldybės tarybos įgaliota institucija – Savivaldybės administracijos direktorius.“;

2.   Pakeisti Aprašo 17.4 papunktį ir jį išdėstyti taip:

„17.4. gauti Savivaldybės administracijos direktoriaus ar jo įgalioto asmens išankstinį raštišką sutikimą atlikti nekilnojamojo turto kapitalinį remontą, rekonstravimą, nekeičiant jo paskirties, taip pat nekilnojamojo turto dalies paprastąjį remontą, kai planuojama patalpas perplanuoti;“ ;

3.  Pakeisti Aprašo 2 priedą „Savivaldybės turto panaudos sutartis“ (toliau – Sutartis):

3.1. pripažinti netekusiu galios Sutarties 7.2 papunktį;

3.2. pripažinti netekusiu galios Sutarties 7.5 papunktį;

3.3. pakeisti Sutarties 8.1. papunktį ir jį išdėstyti taip:

„8.1. naudotis turtu pagal tiesioginę paskirtį ir sutartį, tik sprendime dėl Savivaldybės turto perdavimo panaudos pagrindais laikinai neatlygintinai valdyti ir naudotis priėmimo metu nurodytai veiklai, griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių, per visą sutarties galiojimo laiką nekeisti turto paskirties;“;

3.4. pakeisti Sutarties 8.3. papunktį ir jį išdėstyti taip:

„8.3. gauti Pasvalio rajono savivaldybės administracijos direktoriaus ar jo įgalioto asmens išankstinį raštišką sutikimą atlikti nekilnojamojo turto kapitalinį remontą, rekonstravimą, nekeičiant jo paskirties, taip pat nekilnojamojo turto dalies paprastąjį remontą, kai planuojama patalpas perplanuoti;“;

3.5. pakeisti Sutarties 8.8. papunktį ir jį išdėstyti taip:

„8.8. panaudos gavėjas savo lėšomis per 15 (penkiolika) dienų nuo sutarties pasirašymo įstatymų nustatyta tvarka sutartį įregistruoja Nekilnojamojo turto registre. Pasibaigus panaudos sutarties terminui, panaudos gavėjas sutartį išregistruoja iš Nekilnojamojo turto registro;“.

Sprendimas gali būti skundžiamas Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2020-05-06 tel. (8 451) 54 114

Suderinta DVS Nr. RTS-

**Lyginamasis variantas**

PATVIRTINTA

Pasvalio rajono savivaldybės tarybos 2015 m. vasario 19 d. sprendimu Nr. T1-22

(Pasvalio rajono savivaldybės tarybos

2020 m. spalio 28 d. sprendimo

Nr. T1-204 redakcija)

**PASVALIO RAJONO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS APRAŠAS**

**I SKYRIUS**

**BENDROSIOS NUOSTATOS**

1. Pasvalio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas (toliau – Aprašas) nustato pagrindines Pasvalio rajono savivaldybės (toliau – Savivaldybė) turto perdavimo panaudos pagrindais laikinai neatlygintinai valdyti ir naudotis (toliau – Savivaldybės turto perdavimas panaudos pagrindais) sąlygas, Savivaldybės administracijos ir biudžetinių įstaigų, dalyvaujančių Savivaldybės turto perdavimo panaudos pagrindais procese, teises ir pareigas, panaudos gavėjų teises ir pareigas, taip pat pagrindinius panaudos sutarties sudarymo reikalavimus.

2. Apraše vartojamos sąvokos suprantamos taip, kaip jos apibrėžtos arba vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme (toliau – Įstatymas).

3. Panaudos sutarties dalyku gali būti Savivaldybei nuosavybės teise priklausantis nematerialusis, ilgalaikis ir trumpalaikis materialusis turtas (toliau – Savivaldybės turtas).

4. Savivaldybės turtas turi būti valdomas, naudojamas vadovaujantis visuomeninės naudos, efektyvumo, racionalumo ir viešosios teisės principais.

**II SKYRIUS**

**SAVIVALDYBĖS TURTO SUTEIKIMO PANAUDOS PAGRINDAIS SUBJEKTAI**

5. Savivaldybės turtas gali būti perduotas panaudos pagrindais šiems subjektams:

5.1. Savivaldybės biudžetinėms įstaigoms – ne ilgesniam kaip 20 metų laikotarpiui;

5.2. viešosioms įstaigoms, kurios pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais, viešosioms įstaigoms - mokykloms – ne ilgesniam kaip 10 metų laikotarpiui, jeigu įstatymai nenustato kitaip;

5.3. asociacijoms (kurių pagrindinis veiklos tikslas yra bent vienas iš Įstatymo 14 straipsnio 2 dalyje nustatytų veiklos tikslų) – ne ilgesniam kaip 10 metų laikotarpiui, jeigu įstatymai nenustato kitaip;

5.4. labdaros ir paramos fondams (kurių pagrindinis veiklos tikslas yra bent vienas iš Įstatymo 14 straipsnio 2 dalyje nustatytų veiklos tikslų) – ne ilgesniam kaip 10 metų laikotarpiui, jeigu įstatymai nenustato kitaip;

5.5. viešosios naudos nevyriausybinėms organizacijoms, teikiančioms nemokamą kompleksinę pagalbą krizinį nėštumą išgyvenančioms moterims ir jų artimiesiems, arba viešosios naudos nevyriausybinėms organizacijoms, teikiančioms nemokamą paliatyviąją pagalbą – ne ilgesniam kaip 10 metų laikotarpiui, jeigu įstatymai nenustato kitaip;

5.6. egzilio sąlygomis veikiančioms aukštosioms mokykloms – ne ilgesniam kaip 10 metų laikotarpiui, jeigu įstatymai nenustato kitaip;

5.7 regionų plėtros taryboms – ne ilgesniam kaip 10 metų laikotarpiui, jeigu įstatymai nenustato kitaip;

5.8. kitiems subjektams, jeigu tokio perdavimo tvarka ir sąlygos nustatytos Lietuvos Respublikos Prezidento įstatyme, Lietuvos Respublikos neįgaliųjų socialinės integracijos įstatyme, Lietuvos Respublikos švietimo įstatyme, Lietuvos Respublikos šeimynų įstatyme, Lietuvos Respublikos Lietuvos šaulių sąjungos įstatyme, Lietuvos Respublikos investicijų įstatyme, Lietuvos Respublikos koncesijų įstatyme, Lietuvos Respublikos valstybės įmonės Lietuvos oro uostų valdomų oro uostų koncesijos įstatyme, tarptautinėse sutartyse ar tarptautiniuose susitarimuose – ne ilgesniam kaip 10 metų laikotarpiui, jeigu įstatymai nenustato kitaip;

5.9. valstybės biudžetinėms įstaigoms – ne ilgesniam kaip 10 metų laikotarpiui, jeigu įstatymai nenustato kitaip.

6. Sprendimą dėl Savivaldybės turto perdavimo panaudos pagrindais ~~ar panaudos sutarties pratęsimo~~ priima Savivaldybės tarybos įgaliota institucija – Savivaldybės administracijos direktorius.

**III SKYRIUS**

**SAVIVALDYBĖS TURTO PERDAVIMO PANAUDOS PAGRINDAIS ORGANIZAVIMAS**

7. Savivaldybės turtas Aprašo 5 punkte nurodytiems subjektams (išskyrus 5.1, 5.8 ir 5.9 papunkčiuose nurodytus subjektus) gali būti perduodamas panaudos pagrindais laikinai neatlygintinai valdyti ir naudotis, jeigu jie atitinka šiuos kriterijus:

7.1. panaudos subjektas pagrindžia, kad prašomas panaudos pagrindais suteikti turtas yra reikalingas jo vykdomai veiklai (jeigu subjektas yra asociacija ar labdaros ir paramos fondas – Įstatymo 14 straipsnio 2 dalyje nustatytiems veiklos tikslams), dėl kurios turtas galėtų būti perduotas, ir jo naudojimo paskirtis atitinka šio subjekto steigimo dokumentuose nustatytus veiklos sritis ir tikslus;

7.2. Vyriausybės nustatyta tvarka yra įvertintas poveikis konkurencijai ir atitiktis valstybės pagalbos reikalavimams.

8. Subjektai, nurodyti šio aprašo 5 punkte, norintys gauti Savivaldybės turtą neatlygintinai naudotis pagal panaudos sutartį, Savivaldybės administracijai turi pateikti prašymą (1 priedas), kuriame turi nurodyti savo pageidavimus bei pagrįsti, kad prašomas perduoti turtas yra reikalingas jos vykdomai veiklai ir jo naudojimo paskirtis atitinka subjekto veiklos sritis ir tikslus. Savivaldybės biudžetinės įstaigos pildo tik prašymo 1 ir 2 punktus. Prie besikreipiančiosios organizacijos prašymo (išskyrus Savivaldybės biudžetines įstaigas) turi būti pridedama:

8.1. įstaigos, organizacijos registracijos pažymėjimo kopija, patvirtinta teisės aktų nustatyta tvarka ar vadovo parašu ir antspaudu (jeigu jį privaloma turėti);

8.2. įstatų ar nuostatų kopija, išskyrus viešąsias įstaigas, kurių vienas iš steigėjų yra Savivaldybė, patvirtintą teisės aktų nustatyta tvarka ar vadovo parašu ir antspaudu (jeigu jį privaloma turėti).

9. Subjektai neprivalo pateikti Aprašo 8.1 ir 8.2 papunktyje nurodytų dokumentų kopijų, jeigu prašyme, nurodomas leidimas Savivaldybės administracijai informaciją gauti iš viešų registrų.

10. Savivaldybės turto perdavimą valdyti, naudoti panaudos pagrindais Savivaldybės biudžetinei įstaigai gali inicijuoti Savivaldybės administracija, tokiu atveju netaikomas Aprašo 8 punktas.

11. Teisės aktų nustatyta tvarka išnagrinėjus subjektų prašymus bei Aprašo 8 ir 9 punktuose nurodytus dokumentus:

11.1. subjektams pateikiamas motyvuotas atsakymas, jeigu Savivaldybės turtas jiems negali būti perduotas panaudos pagrindais;

arba

11.2. parengiamas Savivaldybės administracijos direktoriaus įsakymo projektas dėl Savivaldybės turto perdavimo panaudos pagrindais. Šio teisės akto projektą rengia Savivaldybės administracijos Strateginio planavimo ir investicijų skyrius.

12. Savivaldybės administracijos direktoriaus įsakyme nurodoma:

12.1. perduodant Savivaldybės nekilnojamąjį turtą: perduodantis ir priimantis subjektai; panaudos sutarties terminas; nekilnojamojo turto panaudojimo paskirtis, pavadinimas ir adresas; unikalus numeris ir bendras statinio plotas (jeigu toks yra) arba kiti nekilnojamajam turtui būdingi geometriniai parametrai, atsižvelgus į šio turto naudojimo paskirtį; nekilnojamojo turto ar kitų nekilnojamųjų daiktų vienetai; Savivaldybės nekilnojamojo turto įsigijimo ir likutinė vertė; kitos panaudos sąlygos (jeigu tokių reikia);

12.2. perduodant kitą nematerialųjį, ilgalaikį ir trumpalaikį materialųjį turtą: perduodantis ir priimantis subjektai; turto pavadinimas; kiti duomenys, identifikuojantys Savivaldybės turtą (turto inventorinis numeris, markė, modelis, identifikavimo ir valstybinis numeriai); turto skaičius (vienetais); panaudos sutarties terminas; turto panaudojimo paskirtis; turto vieneto įsigijimo ir likutinė vertė; perduodamo turto sąrašas su šiame papunktyje nurodytais turto identifikavimo duomenimis, jeigu panaudos pagrindais perduodami daugiau nei 2 turto vienetai; kitos panaudos sutarties sąlygos (jeigu reikia).

13. Prie teikiamo Savivaldybės administracijos direktoriaus įsakymo turi būti pridėta:

13.1. Aprašo 8 punkte nurodyti dokumentai;

13.2. perduodant Savivaldybės nekilnojamąjį turtą:

13.2.1. Nekilnojamojo turto registro centrinio duomenų banko išrašo kopija, kuri patvirtina daiktinės teisės įregistravimą;

13.2.2. nekilnojamojo daikto kadastro duomenų bylos kopijos, jeigu perduodamos patalpos ar jų dalys, nesuformuotos kaip atskiras nekilnojamasis daiktas.

13.3. turto valdytojo (išskyrus Savivaldybės administraciją) sutikimas perduoti turtą, kuriame turi būti:

13.3.1. nekilnojamojo turto pavadinimas, ir adresas, unikalus numeris, inventorinis numeris, perduotinų patalpų plotas, perduotino turo įsigijimo vertė ir likutinė vertė;

13.3.2. nematerialiojo, ilgalaikio ir trumpalaikio materialiojo turto pavadinimas, kiti duomenys, identifikuojantys Savivaldybės turtą (turto inventorinis numeris, markė, modelis, identifikavimo ir valstybinis numeris), turto skaičius, turto vieneto įsigijimo vertė ir likutinė vertė, perduodamo turto bendra vertė;

13.4. Savivaldybės turto valdytojo sprendimas dėl Savivaldybės turto pripažinimo nereikalingu arba netinkamu (negalimu) naudoti, kai panaudos pagrindais perduodamas tokio pobūdžio turtas;

13.5. Poveikio konkurencijai ir atitikties valstybės pagalbos reikalavimams vertinimo tvarkos aprašo nustatyta tvarka užpildytas klausimynas, kai Savivaldybės turtą panaudos pagrindais ketinama perduoti Aprašo 5.2–5.7 punktuose nurodytiems subjektams;

14. Savivaldybės turto panaudos sutartį, sudarytą pagal Aprašo 2 priede patvirtintą pavyzdinę formą, panaudos davėjas ir panaudos gavėjas arba jų įgalioti atstovai pasirašo per 5 darbo dienas nuo Savivaldybės administracijos direktoriaus įsakymo priėmimo dienos.

15. Savivaldybės turto perdavimas įforminamas Savivaldybės turto perdavimo ir priėmimo aktu pagal Aprašo 3 priede patvirtintą Savivaldybės turto, perduodamo pagal panaudos sutartį, perdavimo ir priėmimo akto formą. Savivaldybės turto perdavimo ir priėmimo aktas pasirašomas per 5 darbo dienas nuo Savivaldybės turto panaudos sutarties pasirašymo dienos.

**IV SKYRIUS**

**SAVIVALDYBĖS TURTO PERDAVIMO PANAUDOS PAGRINDAIS VALDYMAS IR NAUDOJIMAS**

16. Panaudos gavėjas negali jam panaudos pagrindais perduoto Savivaldybės turto išnuomoti ar kitaip perduoti naudotis tretiesiems asmenims.

17. Panaudos gavėjas privalo:

17.1. atlikti savo lėšomis suteikto nekilnojamojo daikto einamąjį remontą, prieš tai, atliekamų darbų aprašą bei sąmatą pateikiant panaudos davėjui, ir/ar (esant reikalui) statinio kapitalinį remontą, kito ilgalaikio materialiojo turto remontą. Panaudos pagrindais perduoto turto remonto poreikį savo iniciatyva gali nustatyti panaudos gavėjas arba panaudos davėjas, kuris, apžiūrėjęs turtą, gali įpareigoti panaudos gavėją atlikti būtinuosius remonto darbus;

17.2. savo lėšomis per 15 dienų užregistruoti Savivaldybės turto panaudos sutartį Nekilnojamojo turto registre;

17.3. kas mėnesį savo lėšomis mokėti komunalinius mokesčius pagal atskiras sudarytas sutartis su paslaugų teikėjais. Jeigu panaudos pagrindais suteikiamos patalpos, kuriose nėra atskirų vandens, elektros ir (ar) šilumos energijos įvadų, panaudos gavėjas moka komunalinius mokesčius pagal panaudos davėjo pateiktas sąskaitas, jeigu teisės aktai nenustato kitaip;

17.4. gauti Savivaldybės administracijos direktoriaus ar jo įgalioto asmens išankstinį raštišką sutikimą atlikti nekilnojamojo turto kapitalinį remontą, rekonstravimą ~~ar paskirties pakeitimą~~, **nekeičiant jo paskirties**, taip pat nekilnojamojo turto dalies paprastąjį remontą, kai planuojama patalpas perplanuoti;

17.5. vykdyti kitas Lietuvos Respublikos civilinio kodekso ir Lietuvos Respublikos valstybės ir savivaldybių turto valdymo, naudojimo ir disponavimo juo įstatymo numatytas panaudos sąlygas.

18. Turto valdytojas, patikėjimo teise valdantis Savivaldybei nuosavybės teise priklausantį ir panaudos pagrindais perduotą turtą, privalo kontroliuoti, ar panaudos gavėjas gautą Savivaldybės turtą naudoja pagal paskirtį, ar vykdo veiklą, dėl kurios buvo perduotas Savivaldybės turtas, ar vykdo visas Savivaldybės turto panaudos sutartyje nustatytas sąlygas.

19. Panaudos gavėjui, pagerinusiam perduotą pagal panaudos sutartį Savivaldybės turtą, už pagerinimą neatlyginama.

20. Savivaldybės turto panaudos sutartis pasibaigia:

20.1. jos terminui pasibaigus;

20.2. kitais teisės aktų nustatytais atvejais.

21. Panaudos davėjas ir panaudos gavėjas šalių susitarimu, be atskiro sprendimo, turi teisę pakeisti sudarytą turto panaudos sutartį, kai:

21.1. reikia patikslinti turto panaudos sutartimi perduoto turto duomenis arba šalių rekvizitus;

21.2. panaudos davėjas ar panaudos gavėjas pageidauja išdėstyti turto panaudos sutartį nauja redakcija pagal pavyzdinę Savivaldybės turto panaudos sutarties formą (2 priedas).

22. Sutartis nutraukiama prieš terminą:

22.1. įvykus suteikto panaudos pagrindais turto viešo pardavimo aukcionui;

22.2. jeigu panaudos gavėjas nevykdo veiklos, dėl kurios buvo perduotas Savivaldybės turtas, ar šį turtą naudoja ne pagal paskirtį;

22.3. šalių susitarimu;

22.4. Lietuvos Respublikos civilinio kodekso nustatyta tvarka;

22.5. jei panaudos gavėjas nevykdo kitų Aprašo 17 punkte numatytų įsipareigojimų.

23. Apie numatomą panaudos sutarties nutraukimą prieš terminą viena šalis kitą šalį turi įspėti raštu ne vėliau kaip prieš vieną mėnesį.

24. Pasibaigus Savivaldybės turto panaudos sutarties galiojimui arba ją nutraukus prieš terminą, Savivaldybės turtas turi būti grąžintas Savivaldybės turto perdavimo ir priėmimo aktu panaudos davėjui tokios būklės, kokios buvo jam perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo turto.

25. Savivaldybės turtas, perduotas pagal panaudos sutartį, šalių sutarimu grąžinamas be atskiro savivaldybės administracijos direktoriaus įsakymo, panaudos davėjui ir panaudos gavėjui pasirašant susitarimą dėl Savivaldybės turto panaudos sutarties nutraukimo ir Savivaldybės turto grąžinimo aktą.

26. Savivaldybei nuosavybės teise priklausančio turto panaudos sutartis, šalims susitarus, gali būti nutraukta sutartyje numatytais pagrindais be atskiro Savivaldybės administracijos direktoriaus įsakymo.

**V SKYRIUS**

**BAIGIAMOSIOS NUOSTATOS**

27. Informacija apie savivaldybės nekilnojamojo turto panaudos sutartis (nekilnojamojo turto adresas, unikalus numeris, plotas, sutarties šalys, sutarties sudarymo ir galiojimo data, teisinis pagrindas, kuriuo vadovaujantis priimtas sprendimas dėl sutarties sudarymo) skelbiama Savivaldybės interneto svetainėje ne vėliau kaip per vieną mėnesį nuo sutarties sudarymo dienos.

28. Savivaldybės turto valdymo ir naudojimo panaudos pagrindais kontrolę vykdo Pasvalio rajono savivaldybės administracijos Strateginio planavimo ir investicijų skyrius.

29. Apraše neaptartoms nuostatoms taikomos Lietuvos Respublikos valstybės ir savivaldybių turto valdymo, naudojimo ir disponavimo juo įstatymo, Lietuvos Respublikos civilinio kodekso normos.

 30. Šis Aprašas gali būti keičiamas, papildomas arba pripažįstamas netekusiu galios Pasvalio rajono savivaldybės tarybos sprendimu.

–––––––––––––––––

 Pasvalio rajono savivaldybės turto perdavimo

 panaudos pagrindais laikinai neatlygintinai

 valdyti ir naudotis tvarkos aprašo

 1 priedas

**(Prašymo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(subjekto pavadinimas, įmonės kodas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(subjekto adresas, tel. numeris, el. p. adresas)*

Pasvalio rajono savivaldybės administracijai

**PRAŠYMAS**

**DĖL PASVALIO RAJONO SAVIVALDYBĖS TURTO PERDAVIMO PANAUDOS PAGRINDAIS**

\_\_\_\_\_\_\_\_\_\_\_\_\_\_\_

(data)

1. Prašau perduoti panaudos pagrindais \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(nurodyti nekilnojamojo turto adresą, patalpų plotą, jei prašoma kito turto, – nurodyti jo pavadinimą, kiekį, kitus požymius)*

kurį naudosime \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(nekilnojamojo turto panaudojimo paskirtis – aprašyti numatomą veiklą, kuriai prašomas turtas, finansavimas, jo šaltiniai ir kt.)*

2. Turtą prašome perduoti \_\_\_\_\_\_\_\_\_\_\_\_\_\_\_metų terminui.

*(nurodyti skaičių)*

3. Prašomas turtas reikalingas šiems tikslams vykdyti (pildo asociacijos, labdaros ir paramos

fondai ir pažymi **X** bent vieną iš šių tikslų).

|  |  |
| --- | --- |
| **Veiklos tikslas** | **Žymėjimas****X** |
| Užtikrinti vaiko ir (ar) šeimos gerovės ir (arba) vaiko teisių apsaugą.  |  |
| Teikti pagalbą nusikaltimų aukoms ir (arba) smurtą artimoje aplinkoje patyrusiems asmenims.  |  |
| Užtikrinti neįgaliųjų ar kitų socialinę atskirtį patiriančių asmenų grupių (prekybos žmonėmis aukų, asmenų, turinčių psichikos ir elgesio sutrikimų dėl psichoaktyviųjų medžiagų vartojimo, nuteistųjų ir asmenų, paleistų iš laisvės atėmimo vietų, bei kitoms socialinę atskirtį patiriančių asmenų grupėms priklausančių asmenų) ir užsieniečių socialinę integraciją.  |  |
| Teikti pagalbą ir (arba) socialines paslaugas asmenims, dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį.  |  |
| Teikti pagalbą, sietiną su pacientų teisių gynimu, organizuoti ir teikti ligų prevencijos paslaugas.  |  |
| Teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu.  |  |
| Tenkinti gyvenamosios vietovės bendruomenės viešuosius poreikius. Šį veiklos tikslą įgyvendinančiai asociacijai panaudos pagrindais gali būti perduotas tik savivaldybės turtas.  |  |
| Tenkinti žmonių fizinio aktyvumo poreikius per kūno kultūros ir sporto veiklos skatinimą.  |  |
| Tenkinti etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrinės edukacijos ar kultūros paveldo apsaugos veiklą.  |  |

4. Prašyme nurodyto turto naudojimo paskirtis atitinka šias steigimo dokumentuose nustatytas veiklos sritis ir tikslus:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pildo viešosios įstaigos, asociacijos bei labdaros ir paramos fondai, egzilio sąlygomis veikiančios aukštosios mokyklos, kiti subjektai pagrindžia, kad prašomas perduoti turtas yra reikalingas jos vykdomai veiklai ir jo naudojimo paskirtis atitinka subjekto veiklos sritis ir tikslus )*

PRIDEDAMA (Savivaldybės biudžetinės įstaigos priedų neteikia):

1. Steigimo dokumentų (įstatų ar kito dokumento) kopija , ..... lapų.

2. Juridinių asmenų registro išrašo kopija, .... lapų.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 *(subjekto pavadinimas) (parašas) (vardas, pavardė)*

 Pasvalio rajono savivaldybės turto perdavimo

 panaudos pagrindais laikinai neatlygintinai

 valdyti ir naudotis tvarkos aprašo

 2 priedas

**(Pavyzdinė Savivaldybės turto panaudos sutarties forma)**

**SAVIVALDYBĖS TURTO PANAUDOS SUTARTIS**

\_\_\_\_\_ m.\_\_\_\_\_\_\_\_ \_\_\_\_ d. Nr. \_\_\_

*(data)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(sudarymo vieta)*

Panaudos davėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(savivaldybės institucijos, įstaigos, organizacijos, valdančios savivaldybės turtą patikėjimo teise, pavadinimas ir kodas)*

veikiantis pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(įstatymą, institucijos įstatus (nuostatus), įgaliojimą – dokumento pavadinimas, numeris, data)*

atstovaujamas *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*,

 *(atstovo pareigos, vardas ir pavardė)*

Ir panaudos gavėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnyje nurodyto*

 *panaudos subjekto, priimančio turtą, pavadinimas ir kodas)*

veikiantis pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(įstatymą, panaudos subjekto įstatus (nuostatus), įgaliojimą – dokumento pavadinimas, numeris, data)*

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(atstovo pareigos, vardas ir pavardė)*

remdamiesi Pasvalio rajono savivaldybės administracijos direktoriaus 20\_\_\_\_\_ m. \_\_\_\_\_\_\_\_\_\_ \_\_\_\_d. įsakymu Nr. \_\_\_\_\_\_, sudarė šią Savivaldybės turto panaudos sutartį (toliau – sutartis):

1. Panaudos davėjas pagal sutartį perduoda panaudos gavėjui, veikiančiam pagal savo įstatus (nuostatus), laikinai neatlygintinai valdyti ir naudoti patikėjimo teise valdomą Savivaldybės turtą:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(turto pavadinimas ir apibūdinimas: nematerialiojo, ilgalaikio materialiojo turto* ***–*** *inventorinis numeris, įsigijimo ir likutinė vertė; nekilnojamojo turto ar kito nekilnojamojo daikto* ***–*** *panaudojimo paskirtis, pavadinimas, adresas, unikalus numeris, statinio pažymėjimas plane, bendras statinio plotas (jeigu toks yra) arba kiti statiniams būdingi geometriniai parametrai, atsižvelgus į statinio naudojimo paskirtį; perduodamo nekilnojamojo turto plotas ir indeksai (jeigu tokie yra) arba kiti nekilnojamajam turtui būdingi geometriniai parametrai, atsižvelgus į šio turto naudojimo paskirtį; trumpalaikio materialiojo turto įsigijimo vertė; jeigu turtas perduodamas pagal sąrašą, nurodoma, kad turtas perduodamas pagal pridedamą sąrašą)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 (nurodyti turto naudojimo paskirtį)

2. Panaudos davėjas perduoda turtą panaudos gavėjui \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(nurodyti terminą)

3. Kitos sąlygos\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4. Trečiųjų asmenų teisės į turtą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(įkeitimas, areštas, uzufruktas ir kita)

5. Panaudos gavėjas moka mokestį už nekilnojamojo turto administravimą, komunalines ir ryšių paslaugas, atsiskaito už komunalinių atliekų surinkimą, moka kitus mokesčius, įmokas bei rinkliavas susijusias su turtu pagal atsiskaitymo už šias paslaugas sutartis ir susitarimus, sudarytas su atitinkamomis įmonėmis, įstaigomis ir organizacijomis arba pagal panaudos davėjo pateiktas sąskaitas *(nurodyti jei atsiskaitoma kitaip)*.

6. Panaudos davėjas, nepažeisdamas panaudos gavėjo teisių, turi teisę tikrinti, ar panaudos gavėjas naudojasi turtu tinkamai pagal paskirtį ir sutartį.

7. Panaudos davėjas privalo:

7.1. per 5 darbo dienas nuo sutarties pasirašymo perduoti sutarties 1 punkte nurodytą turtą pagal perdavimo ir priėmimo aktą, išskyrus, jeigu panaudos davėjas ir panaudos gavėjas sutarė, kad pasirašant sutartį perduodamas turtas ir ši sutartis kartu yra turto perdavimo ir priėmimo aktas;

~~7.2. kai perduodamas Savivaldybės nekilnojamasis turtas ar kitas nekilnojamasis daiktas, savo lėšomis per 10 darbo dienų nuo sutarties pasirašymo įregistruoti sutartį Nekilnojamojo turto registre~~;

7.3. nutraukti sutartį, jeigu:

7.3.1. panaudos gavėjas nesiverčia veikla, dėl kurios buvo perduotas Savivaldybės turtas, ar šį turtą naudoja ne pagal paskirtį;

7.3.2. jeigu panaudos gavėjo Savivaldybei nuosavybės teise priklausančios dalininko teisės buvo parduotos viešame aukcione;

7.4. pasibaigus sutarties terminui, iš panaudos gavėjo per 5 darbo dienas nuo sutarties pasibaigimo priimti jam grąžinamą turtą pagal perdavimo–priėmimo aktą.

~~7.5. priėmęs jam grąžinamą Savivaldybės nekilnojamąjį turtą ar kitą nekilnojamąjį daiktą pagal perdavimo ir priėmimo aktą, savo lėšomis per 10 darbo dienų nuo sutarties pasibaigimo išregistruoti ją iš Nekilnojamojo turto registro.~~

8. Panaudos gavėjas privalo:

8.1. naudotis turtu pagal tiesioginę paskirtį ir sutartį, tik sprendime dėl ~~valstybės~~ **Savivaldybės** turto perdavimo panaudos pagrindais laikinai neatlygintinai valdyti ir naudotis priėmimo metu nurodytai veiklai, griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių, per visą sutarties galiojimo laiką nekeisti turto paskirties;

8.2. sudaryti sąlygas panaudos davėjui kontroliuoti, ar perduotas turtas naudojamas pagal paskirtį ir sutartį, ar panaudos gavėjas verčiasi veikla, dėl kurios buvo perduotas Savivaldybės turtas;

8.3. gauti Pasvalio rajono savivaldybės administracijos direktoriaus ar jo įgalioto asmens išankstinį raštišką sutikimą atlikti nekilnojamojo turto kapitalinį remontą, rekonstravimą, ~~ar paskirties pakeitimą~~ **nekeičiant jo paskirties**, taip pat nekilnojamojo turto dalies paprastąjį remontą, kai planuojama patalpas perplanuoti;

8.4. savo lėšomis atlikti nekilnojamojo turto pagerinimus, einamąjį remontą, prieš tai, atliekamų darbų aprašą bei sąmatą suderinant su turto valdytoju, ir (esant reikalui) statinio kapitalinį remontą, kito ilgalaikio materialiojo turto remontą, jo techninę priežiūrą. Panaudos pagrindais perduoto turto remonto poreikį savo iniciatyva gali nustatyti panaudos gavėjas arba panaudos davėjas, kuris, apžiūrėjęs turtą, gali įpareigoti panaudos gavėją atlikti būtinuosius remonto darbus. Atlikus privalomus perduoto turto pagerinimus, tai įrodančius dokumentų kopijas panaudos gavėjas turi pateikti turto valdytojui;

8.5. atlyginti panaudos davėjui nuostolius, jeigu perduotas turtas neatlikus priežiūros ar einamojo remonto darbų sugedo ar buvo sugadintas;

8.6. likus vienam mėnesiui iki sutarties termino pabaigos, raštu pranešti panaudos davėjui apie grąžinamą turtą;

8.7. sutarčiai pasibaigus ar ją nutraukus prieš terminą, grąžinti turtą panaudos davėjui tos būklės, kokios jam buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo turto;

8.8. ~~per 5 darbo dienas nuo sutarties įregistravimo arba išregistravimo Nekilnojamojo turto registre kompensuoti panaudos davėjui su sutarties registravimu arba išregistravimu susijusias išlaidas~~ **panaudos gavėjas savo lėšomis per 15 (penkiolika) dienų nuo sutarties pasirašymo įstatymų nustatyta tvarka sutartį įregistruoja Nekilnojamojo turto registre. Pasibaigus panaudos sutarties terminui, panaudos gavėjas sutartį išregistruoja iš Nekilnojamojo turto registro**;

8.9. sutarties pasibaigimo dieną įvykdyti visus mokestinius įsipareigojimus.

9. Panaudos gavėjo lėšos, panaudotos turtui pagerinti ar pertvarkyti, neatlyginamos.

10. Panaudos davėjas turi teisę nutraukti sutartį prieš terminą:

10.1. Lietuvos Respublikos civiliniame kodekse nustatytais pagrindais;

10.2. jeigu panaudos gavėjas nesudaro sąlygų kontroliuoti, ar perduotas pagal sutartį turtas naudojamas pagal paskirtį ir sutartį, ar panaudos gavėjas verčiasi veikla, dėl kurios buvo perduotas Savivaldybės turtas ar nevykdo arba netinkamai vykdo sutarties įsipareigojimus;

10.3. įvykus suteikto panaudos pagrindais turto viešo pardavimo aukcionui.

11. Panaudos gavėjas negali jam perduoto Savivaldybės turto išnuomoti ar kitaip perduoti naudotis tretiesiems asmenims.

12. Ši sutartis sudaryta 2 egzemplioriais, po vieną panaudos davėjui ir panaudos gavėjui

13. Sutartis įsigalioja nuo jos pasirašymo dienos.

14. Sutarties pakeitimai, papildymai ir priedai galioja, jeigu jie iš esmės nepakeičia sutarties, yra sudaryti raštu ir pasirašyti sutarties šalių.

PRIDEDAMA:

1. Savivaldybės turto, suteikto panaudos pagrindais, perdavimo ir priėmimo aktas (jei sutartis kartu nėra perdavimo ir priėmimo aktas);

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(kiti suteikto panaudos pagrindais turto dokumentai ir priedai, būtini šiam turtui naudoti)*

Sutarties šalių rekvizitai:

|  |  |
| --- | --- |
| Panaudos davėjas  | Panaudos gavėjas  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| *(juridinio asmens pavadinimas)*  | *(juridinio asmens pavadinimas)*  |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  |
| *(juridinio asmens kodas)*  | *(juridinio asmens kodas)*  |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  |
| *(adresas, telefono, fakso Nr.)*  | *(adresas, telefono, fakso Nr.)*  |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  |
| *(atsisk. sąsk. Nr.)*  | *(atsisk. sąsk. Nr.)*  |
| (Pareigos, vardas pavardė)  | (Pareigos, vardas pavardė)  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| *(parašas)*  | *(parašas)*  |

 Pasvalio rajono savivaldybės turto perdavimo

 panaudos pagrindais laikinai neatlygintinai

 valdyti ir naudotis tvarkos aprašo

 3 priedas

**SAVIVALDYBĖS TURTO, PERDUODAMO PAGAL PANAUDOS SUTARTĮ,**

**PERDAVIMO IR PRIĖMIMO AKTAS**

\_\_\_\_\_\_\_\_\_ m.\_\_\_\_\_\_\_\_ \_\_\_d. Nr.\_\_\_

*(data)*

Vadovaudamiesi Pasvalio rajono savivaldybės administracijos direktoriaus 20 \_\_ m. \_\_\_\_\_\_\_\_\_\_ d. įsakymu Nr. \_\_\_\_ ir panaudos sutartimi Nr. \_\_\_\_\_\_\_, sudaryta 20\_\_m.\_\_\_\_\_\_\_\_d., panaudos davėjas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(turtą perduodančios savivaldybės institucijos, įstaigos, organizacijos (toliau – institucija) pavadinimas ir kodas)*

veikiantis pagal\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(įstatymą, institucijos įstatus (nuostatus), įgaliojimą – dokumento pavadinimas, numeris, data)*

atstovaujamas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(atstovo pareigos, vardas ir pavardė)*

perduoda, o panaudos gavėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(panaudos subjekto, priimančio turtą, pavadinimas ir kodas)*

veikiantis pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(įstatymą, institucijos įstatus (nuostatus), įgaliojimą – dokumento pavadinimas, numeris, data)*

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(atstovo pareigos, vardas ir pavardė)*

priima Pasvalio rajono savivaldybei nuosavybės teise priklausantį, panaudos davėjo patikėjimo teise valdomą turtą:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. *(perduodamo turto pavadinimas ir apibūdinimas: nematerialiojo, ilgalaikio materialiojo turto* ***–*** *inventorinis numeris, įsigijimo ir likutinė vertė; nekilnojamojo turto ar kito nekilnojamojo daikto* ***–*** *panaudojimo paskirtis, pavadinimas, adresas, unikalus numeris, statinio pažymėjimas plane, bendras statinio plotas (jeigu toks yra) arba kiti statiniams būdingi geometriniai parametrai, atsižvelgus į statinio naudojimo paskirtį; perduodamo nekilnojamojo turto plotas ir indeksai (jeigu tokie yra) arba kiti nekilnojamajam turtui būdingi geometriniai parametrai, atsižvelgus į šio turto naudojimo paskirtį; trumpalaikio materialiojo turto įsigijimo vertė; jeigu turtas perduodamas pagal sąrašą, nurodoma, kad turtas perduodamas pagal pridedamą sąrašą)*

Perduodamo turto būklė perdavimo metu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(nurodyti ir turto trūkumus, jeigu jų rasta)*

|  |
| --- |
| Šis aktas surašytas 2 egzemplioriais, po vieną turtą perduodančiam ir turtą priimančiam asmeniui. Perdavė  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas) (Vardas ir pavardė) |
| *(*panaudos davėjo pareigų pavadinimas*)*  |
|  |
|  |
| Priėmė |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas) (Vardas ir pavardė) |
| (panaudos gavėjo pareigų pavadinimas)  |
|  |

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| **DĖL pasvalio rajono savivaldybės tarybos 2015 m. vasario 19 d. sprendimo nr. t1-22 „DĖL PASVALIO RAJONO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS APRAŠO PATVIRTINIMO“ pakeitimo** |

2021-05-06

Pasvalys

**1. problemos esmė.**

Pasvalio rajono savivaldybės tarybos 2015 m. vasario 19 d. sprendimu Nr. T1-22 (Pasvalio rajono savivaldybės tarybos 2020 m. spalio 28 d. sprendimo Nr. T1-204 redakcija) patvirtintas Pasvalio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas. Atsižvelgiant į Vyriausybės atstovų įstaigos specialisto pastebėjimus dėl šios tvarkos atitikimo Lietuvos Respublikos valstybės ir savivaldybių turto valdymo, naudojimo ir disponavimo juo įstatymui ir Civiliniam kodeksui, parengtas šis sprendimo projektas dėl aukščiau minimos tvarkos pakeitimo. Paminėtina, kad visi siūlomi teisės akto pakeitimai (sprendimo projekto turinys) suderinti su aukščiau įvardinta įstaiga.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui papildomų lėšų nereikės.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė